Apie Ukmergės kraštą, kraštiečius

Lietuvos spaudoje bei kituose leidiniuose

2020 m. balandžio 1–30 dienomis

*(Kadangi Nacionalinės bibliografijos duomenų bankas (NBDB) nuolat papildomas straipsnių bibliografiniais įrašais (BĮ), todėl į šį balandžio mėnesio straipsnių apie Ukmergės rajoną BĮ sąrašą yra įtraukti ir tie praėjusių mėnesių įrašai, kurių nėra prieš tai sudarytuose sąrašuose)*

***Aukštaitiškas formatas***

**Atidarytas operacijų blokas** / „Aukštaitiškas formatas“ informuoja. – Iliustr. – Rubrika: Sveikata // Aukštaitiškas formatas. – ISSN 1822-8615. – 2020, Nr. 1, p. 28–29.

Apie Ukmergės ligoninėje po rekonstrukcijos atidarytą modernų Operacijų bloką.

***XXI amžius***

**Dudonis, Virgilijus**

**Kunigo liudijimas** / Broniaus Vertelkos nuotr.. - Iliustr. // XXI amžius. - 2020, bal. 24,

p. 10.

Pateikiamos kraštiečio kunigo V. Dudonio mintys iš jo išleistos knygelės „Kunigas (Liudijimas). Trys laipteliai Dievo link (kol kas)“.

***Lietuvos rytas***

**Koronaviruso kronika: nuo netekčių iki vilčių** // Lietuvos rytas. - ISSN 1392-2351. - 2020, bal. 4, p. 7.

Pateikiami duomenys apie susirgimus koronavirusu Lietuvos miestuose, tarp kurių ir Ukmergėje.

***Miškai***

**Kuliešis, Andrius**

**Nuo matavimų iki sprendimų** **: 50-ies metų nacionalinės miškų inventorizacijos patirtis Lietuvoje** / Andrius Kuliešis. - Iliustr. // Miškai. - ISSN 2029-350X. - 2020, Nr. 4, p. 14-17.

Kraštiečio pasakojimas apie Kaune vykusią Valstybinės miškų tarnybos organizuotą konferenciją „Nuo matavimų iki sprendimų. 50-ies metų nacionalinės miškų inventorizacijos patirtis Lietuvoje“, skirtą nepertraukiamos nacionalinės miškų inventorizacijos (NNMI) pasiekimams, jos tolimesnei raidai, naujai kylantiems iššūkiams apžvelgti.

***Respublika***

**Pocius, Jaunius**

**Ukmergė ant koronaviruso smaigalio.** – Iliustr. // Respublika. – ISSN 2538-8541. – 2020, bal. 4-10, p. 2.

Apie dėl augančio užsikrėtusių koronavirusu žmonių skaičiaus susidariusią padėtį Ukmergėje. Rašoma, kad po to, kai mirė miesto ligoninėje gydytas trečias virusu užsikrėtęs pacientas, Ukmergė buvo paskelbta pavojaus židiniu. Karantinavus beveik visus ligoninės medikus, premjeras S. Skvernelis ir sveikatos apsaugos ministras A. Veryga pareiškė, jog gali tekti visai uždaryti miestą. Miesto valdžia ėmėsi masinės gatvių ir daugiabučių kiemų dezinfekcijos, uždaryta miesto ligoninė. Pasak Ukmergės rajono mero R. Janicko, nuo pat pirmų dienų savivaldybė kreipėsi į Vyriausybę, bet pagalbos laiku nesulaukė. Tačiau miesto valdžia sugebėjo suvaldyti situaciją pati. Mero nuomone, jeigu laiku būtų gautos greitos tyrimo priemonės, viskas būtų padaryta greičiau.

***Sekundė***

**Jalianiauskienė, Vitalija**

**Angelams tinka viso pasaulio medžiai**. – Iliustr. // Sekundė. – ISSN 1392-3951. – 2020, bal. 10, p. 4–5.

Apie vieną garsiausių Aukštaitijos krašto tautodailininkų R. Zinkevičių, gyvenantį Ukmergės rajone Juodausių kaime.

***Tremtinys***

**Rindzevičius, Vaidas**

**Žygis Eugenijaus Svilo-Slyvos partizanų būrio mūšiui paminėti**. – Iliustr. // Tremtinys. – ISSN 2029-509X. – 2020, kovo 27, p. 1.

Apie Ukmergės ir Jonavos rajonuose vykusį pėsčiųjų žygį, skirtą 1945 m. kovo 2 d. Gudonių kaime, Upninkų valsčiuje (dabar Jonavos r.) vykusiam mūšiui atminti.

**Kalesnikienė, Aldona**

**Branginkime ir saugokime vienas kitą** // Tremtinys. – ISSN 2029-509X. – 2020, bal. 3,

p. 2.

Apie apribotą LPKTS Ukmergės filialo veiklą COVID-19 pandemijos sąlygomis

***Trimitas***

**Kavaliauskas, Linas**

**Šaulystė iš kartos į kartą – apgalvotas pasirinkimas ar nebylus protėvių šauksmas?** : [pokalbis su Linu Kavaliausku, Ukmergės šaulių kuopos vadu, ir jo sūnumi Pauliumi Kavaliausku – šauliais, neabejingais savo šaliai, o siekis dirbti ir tarnauti Lietuvai – užkoduotas genealogijoje] / [kalbino] Dovilė Pukertaitė. – Iliustr. // Trimitas. – ISSN 1392-4753. – 2020, Nr. 2 (vasaris), p. 8-10.

***370***

**Kavaliauskaitė, Akvilė**

**Akvilė Kavaliauskaitė: nuobodulys – tai absoliuti mirtis** : [pokalbis su kraštiete žurnaliste A. Kavaliauskaite] / [kalbino Marius Gailius]. - Iliustr. // 370. - ISSN 2029-7408. - 2020, balandis, p. 4-5.

Apie atmintį, rašymą; apie ribas tarp aukštosios ir populiariosios kultūros.

***Vakaro žinios***

**Pocius, Jaunius**

**Virusas jau taikosi ir į jaunesnius**. - Iliustr. // Vakaro žinios. - ISSN 1648-7435. - 2020, bal. 7, p. 3.

Apie mirties atvejus nuo koronaviruso Lietuvoje; str. minima ir Ukmergė.

**Vaišvila, Zigmas**

**Abejingų prokurorų valstybė** : [pokalbis su signataru Z. Vaišvila] / [kalbino] Olava Strikulienė. - Iliustr. // Vakaro žinios. - ISSN 1648-7435. - 2020, bal. 18, p. 4.

Apie ukmergiškį generalinį prokurorą E. Pašilį; apie kitus buvusius generalinius prokurorus.

***Valstiečių laikraštis***

**Žurauskienė, Jolita**

**Sėklomis būtina pasirūpinti iš anksto**. - Iliustr. // Valstiečių laikraštis. - ISSN 1021-4526. - 2020, bal. 15, p. 8.

Apie daržininkų apsirūpinimą sėklomis; minėta tema mintimis dalijasi ir Ukmergės rajono daržininkė G. Kačinskienė.

***Varpai***

**Jazukevičiūtė, Dalia**

**„Mes vaikštom pirštų galiukais feisbuke…“ ; „Paslėpsiu tave dykumoje…“ ; „Tirono karūnavimo dieną…“ ; „Aš esu nesusipratimas Dievo…“ ; „Ačiū tau Viešpatie už saulę…“ ; „Kai krisi…“ ; Militaristinis** : [eilėraščiai] / Dalia Jazukevičiūtė. - Iliustr. // Literatūra ir menas. - ISSN 0233-3260. - 2020, Nr. 8 (bal. 17), p.50-51.

***Varpas***

**Burokas, Jonas**

**Sugrįžimas į Ukmergės gimnazistų laisvės kovų praeitį**. - Iliustr. // Varpas. - ISSN 1648-0244. - 2020, Nr. 3, p. 4-5; XXI amžius. - 2020, bal. 10, p. 39; Tremtinys. - 2020, bal. 24, p. 6.

Apie Ukmergės gimnazistų organizaciją „Lietuvos patriotas“, kurios veikla prasidėjo 1949 metais bei jos narį, laisvės kovų dalyvį Vytautą Bačių.

**Vytautas Bačius (1932 – 2020)** : [nekrologas] / LLKD nariai, Varpo redakcija. - Portr. // Varpas. - ISSN 1648-0244. - 2020, Nr. 3, p. 5.

Apie filologą, televizijos žurnalistą, laisvės kovų dalyvį V. Bačių, gimusį Ukmergės apskrityje, Želvos valsčiuje Paškonių kaime.